Cuneiform Tablet CCT 5 13a (BM 119411)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma NIN-e-ta-ak-lá-ku-ma a-dí a-mu-tim ša ta-áš-pu-ra-ni um-ma a-ta-ma i-nu-mì té-ra-ba-ni lu <big_gap> lu a-wi-i-tám <big_gap> lu-qú-tum a-mu-tum <gap> a-na bu-ru-uš-ḫa-dum té-ta-ra-áb a-dí a-mu-tim ša DUMU ḫi-na-a GAL sí-ki-tim ú-sà-li-mu a ší-a-tí a-mu-tám lá ú-kà-li-im-šu li-iq-ta-ša la-qé-pu-um a-na ma-ri-it-ḫi-im ú-bi-il₅ um-ma šu-ut-ma šé-tí-qá-ší-ma a-la-qé-ší ki-ma GAL sí-ki-tim wa-ṣú áš-tù-ḫu-uṭ ki-ma GAL sí-ki-tim i-tù-ra-ni a-mu-tám ú-šé-ta-aq-ší-ma a-dá-ší ú šar-ra-nu-ma a-na tù-ur-ḫu-mì-it e-tí-iq-ma ší-im ṣú-ba-tí-kà ú KÙ.GI URUDU SIG₅ a-ma-kà-am lu ší-im ma-áš-ki lu ší-im ú-ṭí-tí-im a-na KÙ.BABBAR ú KÙ.GI a-na ma-lá té-er-tí-kà ú-ta-ar-ma ú-šé-ba-lá-ku-um